Hei, denne artikkelen er over ett år gammel og kan inneholde utdatert informasjon

Ifølge Nettavisen avisens opplysninger signerer venstrebacken for den franske klubben mandag ettermiddag. Han skal erstatte Erik Pieters, som var på utlån fra Stoke forrige sesong.

Amiens endte på 15.-plass i Ligue 1 forrige sesong.

Aleesami har spilt for Palermo siden 2016. Nordmannen har spilt 90 seriekamper for Sicilia-klubben. 31 av kampene kom i Serie A i 2016/17-sesongen.

Palermo endte opprinnelig på tredjeplass i Serie B forrige sesong, men fikk poengtrekk på 20 poeng som følge av økonomisk rot. Italias fotballforbund ønsket å tvangsflytte Palermo til Serie C, men fikk ikke medhold i det av en ankedomstol.

Aleesami har tidligere spilt for Holmlia, Skeid, Fredrikstad og Göteborg. Han har 23 landskamper for Norge.

